CELEX: 62011TN0187
Language: da
Date: 2011-03-30 00:00:00
Title: Sag T-187/11: Sag anlagt den 30. marts 2011 — Trabelsi m.fl. mod Rådet

21.5.2011   
            
            
               DA
            
            
               Den Europæiske Unions Tidende
            
            
               C 152/29
            
         Sag anlagt den 30. marts 2011 — Trabelsi m.fl. mod Rådet
   (Sag T-187/11)
   2011/C 152/52
   Processprog: fransk
   
      Parter
   
   
      Sagsøgere: Mohamed Trabelsi (Paris, Frankrig), Ines Lejri (Paris), Moncef Trabelsi (Paris), Selima Trabelsi (Paris) og Tarek Trabelsi (Paris) (ved advokat A. Metzker)
   
      Sagsøgt: Rådet for Den Europæiske Union
   
      Sagsøgernes påstande
   
   
               —
            
            
               afgørelsen af 4. februar 2011, truffet af Rådet for Den Europæiske Union, annulleres
            
         
               —
            
            
               navnet »Mohamed TRABELSI« udelades fra listen.
            
         
               —
            
            
               Navnet »INES LEJRI« udelades fra listen.
            
         
               —
            
            
               Mohamed TRABELSI’s mors navn udelades fra listen.
            
         
               —
            
            
               Mohamed TRABELSI’s adresse udelades.
            
         
               —
            
            
               ægteparret TRABELSI indrømmes en ret til at forsvare sig.
            
         
               —
            
            
               Tarek TRABELSI ydes beskyttelse på grund af hans handicap.
            
         
               —
            
            
               Rådet for Den Europæiske Union pålægges at genoverveje sin tekst og om at overholde princippet om uskyldsformodning.
            
         
               —
            
            
               den af Rådet for Den Europæiske Union udarbejdede tekst suspenderes.
            
         
               —
            
            
               Rådet for Den Europæiske Union tilpligtes at betale Mohamed TRABELSI et beløb på 150 000 EUR i erstatning for det lidte tab
            
         
               —
            
            
               Unionen tilpligtes at betale 25 000 EUR i sagsomkostninger.
            
         
               —
            
            
               Staten tilpligtes at dække de omkostninger, der ikke kan erstattes, og hvis størrelse det tilkommer Retten af fastsætte på grundlag af artikel L 761-1 i Code de justice administrative
            
         
      Søgsmålsgrunde og væsentligste argumenter
   
   Til støtte for søgsmålet har sagsøgerne anført to anbringender.
   
               1)
            
            
               Første anbringende vedrører den anfægtede afgørelses eksterne ulovlighed som følge af magtfordrejning og en tilsidesættelse af princippet om uskyldsformodning, det strafferetlige legalitetsprincip, princippet non bis in idem og kontradiktionsprincippet, samt en tilsidesættelse af retten til en retfærdig rettergang.
            
         
               2)
            
            
               Andet anbringende vedrører den anfægtede afgørelses interne ulovlighed som følge af en tilsidesættelse af ejendomsretten samt af princippet om menneskelig værdighed og lighedsprincippet, af en tilsidesættelse af sagsøgerne TRABELSI’S frihedsrettigheder, et indgreb i privatlivets fred og forskelsbehandling af et handicappet barn.